Nagyrábé Nagyközség Önkormányzata Képviselő-testületének

11/2018. (VI. 11.) önkormányzati rendelete

a települési hulladékkal kapcsolatos önkormányzati hulladékgazdálkodási közfeladat és a hulladékgazdálkodási közszolgáltatás ellátásáról szóló

13/2016. (VI. 28.) önkormányzati rendelet módosításáról

Nagyrábé Nagyközség Önkormányzatának Képviselő-testülete Magyarország Alaptörvénye 32. cikk (1) bekezdése a) pontja alapján, a hulladékról szóló 2012. évi CLXXXV. törvény (a továbbiakban: Ht.) 35. § (1) bekezdésben és 88. § (4) bekezdésben foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontja szerinti feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdése alapján a Hajdú-Bihar Megyei Kormányhivatal Debreceni Járási Hivatala Környezetvédelmi és Természetvédelmi Főosztálya, Nagyrábé Nagyközség Önkormányzata Képviselő-testületének az önkormányzat szervezeti és működési szabályzatáról szóló 3/2013. (II. 14.) önkormányzati rendeletének 2. mellékletében biztosított véleményezési jogkörében eljáró Pénzügyi, Népjóléti és Ügyrendi Bizottság véleményének a kikérésével a következőket rendeli el:

1. **§**

A 3. § (3) bekezdésének helyébe a következő rendelkezés lép:

„(3) A közszolgáltató a Bihari Hulladékgazdálkodási Nonprofit Kft. 4100 Berettyóújfalu, Oláh Zs. 1-1. mint közszolgáltatói alvállalkozó útján látja el az alábbi hulladékgazdálkodási tevékenységeket: a hulladék gyűjtése, szállítása, kezelése. A közszolgáltatói alvállalkozónak a közszolgáltatás egészéhez viszonyított aránya 99,3 %.”

1. **§**

A korábbi 3. § (3) bekezdés számozása (4) -re módosul.

1. §

A 7. § (1) bekezdésének helyébe a következő rendelkezés lép:

„(1) A hulladék begyűjtésének, elszállításának gyakorisága: a közszolgáltató az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) szerinti nagyvárosias lakóterület esetén heti két alkalommal, egyéb, az OTÉK által meghatározott terület esetén heti egy alkalommal köteles az ingatlanhasználó által a közszolgáltatáshoz rendszeresített gyűjtőedényben összegyűjtött vegyes települési hulladékot elszállítani. Az OTÉK által meghatározott területeket a hulladékgazdálkodási közszolgáltatás körébe tartozó hulladékkal kapcsolatos közegészségügyi követelményekről szóló 13/2017. (VI.12.) EMMI rendelet 1. mellékletének 1. táblázata tartalmazza. Az elkülönítetten gyűjtött települési hulladék elszállítási gyakoriságát jelen rendelet 15. §-a tartalmazza.

1. **§**

A 10. § helyébe a következő rendelkezés lép:

„10. § Az üdülőingatlanok esetében – amennyiben azokban állandó jelleggel senki sem tartózkodik – a közszolgáltató április 1. és szeptember 30. között biztosítja a hulladékgazdálkodási közszolgáltatást heti egy alkalommal történő gyakorisággal.”

1. §

A 17. § (2) bekezdés helyébe a következő rendelkezés lép:

„(2) Az ingatlanhasználó a közszolgáltatási díjat a Koordináló szerv részére – a teljesített közszolgáltatás alapján, számla ellenében – köteles megfizetni. A Koordináló szerv a közszolgáltatási díjról negyedévente állít ki számlát.”

1. §

Ez a rendelet 2018. július 1-jén lép hatályba.

Tiszai Károly Peténé Majoros Emese

polgármester jegyző

A rendelet kihirdetésének ideje: 2018. június 11.

Peténé Majoros Emese

jegyző